CELEX: 32011D0524(01)
Language: et
Date: 2011-05-23 00:00:00
Title: Komisjoni rakendusotsus, 23. mai 2011 , 2011. aastaks kavandatud toidu- ja söödaohutuse ning loomade tervise ja heaolu ning taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames

24.5.2011   
            
            
               ET
            
            
               Euroopa Liidu Teataja
            
            
               C 153/12
            
         KOMISJONI RAKENDUSOTSUS,
   23. mai 2011,
   2011. aastaks kavandatud toidu- ja söödaohutuse ning loomade tervise ja heaolu ning taimetervise valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames
   2011/C 153/08
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (edaspidi „finantsmäärus”), (1) eriti selle artiklit 75,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (edaspidi „rakenduseeskirjad”), (2) eriti selle artiklit 90,
   võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (3) eriti selle artikli 12 lõiget 3,
   võttes arvesse nõukogu direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (4) eriti selle artikli 2 lõike 1 punkti i,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (5) eriti selle artikli 66 lõike 1 punkte b ja c,
   ning arvestades järgmist:
   
               (1)
            
            
               Määrusega (EÜ) nr 882/2004 on sätestatud ametlike kontrollitoimingute üldnõuded, et kontrollida eelkõige selliste eeskirjade täitmist, mille eesmärgiks on inimesi ja loomi ohustavaid riske ennetada ja kõrvaldada või vähendada neid vastuvõetava tasemeni, tagades sööda- ja toidualase õiglase kaubanduse ning kaitstes tarbijate huve. Määruse artiklis 51 on sätestatud, et komisjon võib korraldada koolituskursusi liikmesriikide pädevate asutuste töötajatele, kes vastutavad selles määruses osutatud ametliku kontrollimise eest, kusjuures kursustel võivad osaleda ka kolmandatest riikidest, eelkõige arengumaadest pärit töötajad. Kõnealustel kursustel võidakse anda koolitust ka ühenduse sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) artikli 2 lõike 1 punktis i on sätestatud õiguslikud vahendid taimetervisealaste kursuste korraldamiseks.
            
         
               (3)
            
            
               Selleks, et täita määrusega (EÜ) nr 882/2004 kehtestatud eesmärke, käivitas komisjon programmi „Parem koolitus ohutuma toidu nimel”. Komisjoni teatises KOM(2006) 519 (lõplik) (6) on käsitletud koolituse korraldamise erinevaid võimalusi tulevikus.
            
         
               (4)
            
            
               Seepärast tuleks programmi „Parem koolitus ohutuma toidu nimel” rakendamiseks vastu võtta tööprogramm aastaks 2011.
            
         
               (5)
            
            
               Komisjoni 9. septembri 2008. aasta otsusega K(2008) 4943 anti komisjoni otsusega 2004/858/EÜ (7) loodud Rahvatervise Programmi Täitevametile teatavad juhtimis- ja rakendusülesanded, mis on seotud määruse (EÜ) nr 882/2004 kohaselt võetavate toiduohutusalaste koolitusmeetmetega. Komisjoni 20. juuni 2008. aasta otsusega 2008/544/EÜ (8) asendati nimetus Rahvatervise Programmi Täitevamet nimetusega Tervise- ja Tarbijaküsimuste Rakendusamet (edaspidi „rakendusamet”). Seepärast tuleks rakendusametile anda tegevustoetust aastaks 2011 programmi „Parem koolitus ohutuma toidu nimel” raames kavandatud koolituse rahastamiseks.
            
         
               (6)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb Euroopa Liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (7)
            
            
               2011. aasta tööprogramm on piisavalt üksikasjalik, mistõttu käesolev otsus on rahastamisotsus, nagu see on sätestatud rakenduseeskirjade artikli 90 lõigetes 2 ja 3.
            
         
               (8)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses.
            
         
               (9)
            
            
               Vastavalt finantsmääruse artiklile 83 peab kulude tõendamine, kinnitamine ja maksmine toimuma rakenduseeskirjades sätestatud ajavahemiku jooksul. Eeskirjades tuleb ka täpsustada asjaolud, mille korral on kreeditoril õigus saada hilinenud makse eest viivist, mis kirjendatakse samale eelarvereale kui põhisumma.
            
         
               (10)
            
            
               Käesoleva otsusega tuleks seepärast kehtestada eeskirjad hilinenud makse eest viivise tasumise kohta 2011. aasta tööprogrammi raames võetavate meetmete puhul,
            
         ON TEINUD JÄRGMISE OTSUSE:
   Artikkel 1
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2011. Käesolev otsus kujutab endast rahastamisotsust finantsmääruse artikli 75 tähenduses.
   Artikkel 2
   1.   Tööprogrammi rakendamiseks antakse rahalist toetust kogusummas 16 100 000 eurot, mis eraldatakse Euroopa Liidu 2011. aasta üldeelarve järgmistelt ridadelt:
   
               a)
            
            
               eelarverida nr 17.04.07.01: 13 650 000 EUR;
            
         
               b)
            
            
               eelarverida nr 17.04.04.01: 1 000 000 EUR;
            
         
               c)
            
            
               eelarverida nr 17.01.04.05: 350 000 EUR;
            
         
               d)
            
            
               eelarverida nr 17.01.04.31: 1 100 000 EUR.
            
         2.   Lõike 1 punktis d nimetatud summa makstakse Tervise- ja Tarbijaküsimuste Rakendusametile ja see loetakse tegevustoetuseks.
   3.   Lõike 1 punktides a ja b nimetatud eelarveridadelt võib vastavalt finantsmääruse artiklile 83 tasuda ka viiviseid hilinenud makse eest.
   Artikkel 3
   Konkreetse tegevusega seotud meetmete toetuse summa kumulatiivsed muudatusi, mis ei ületa 20 % artikli 2 lõikes 1 sätestatud toetuse summa ülempiirist, ei käsitata oluliste muudatustena rakenduseeskirjade artikli 90 lõike 4 tähenduses, tingimusel et muudatused ei mõjuta märkimisväärselt tööprogrammi olemust ja eesmärke.
   Eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõtetega.
   
      Brüssel, 23. mai 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 248, 16.9.2002, lk 1.
   
      (2)  EÜT L 357, 31.12.2002, lk 1.
   
      (3)  EÜT L 11, 16.1.2003, lk 1.
   
      (4)  EÜT L 169, 10.7.2000, lk 1.
   
      (5)  ELT L 165, 30.4.2004, lk 1.
   
      (6)  SEK(2006) 1163 ja SEK(2006) 1164, 20.9.2006.
   
      (7)  ELT L 369, 16.12.2004, lk 73.
   
      (8)  ELT L 173, 3.7.2008, lk 27.
   
      LISA
      
         2011. aastaks kavandatud toidu- ja söödaohutuse, loomade tervise ja heaolu ning taimetervise valdkonna koolitust käsitlev tööprogramm programmi „Parem koolitus ohutuma toidu nimel” raames
      
      1.1.   Sissejuhatus
      
      2011. aastal hõlmab tööprogramm kolme rakendusmeedet. Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtudes on eraldised eelarvest ja tähtsamad meetmed järgmised:
      
                  
                              1.2.
                           
                           
                              Hanked (kaudse tsentraliseeritud haldamise raames):
                           
                        
            
                  
                              1.2.1.
                           
                           
                              Koolitus: välislepingud koolitusprogrammi täitmiseks
                           
                        
               
                  14 650 000 EUR
               
            
                  
                              1.2.2.
                           
                           
                              Koolitus: infotehnoloogiaseadmed, -vahendid ja -tugi, reklaammaterjalid, andmekandjad ja teavitusvahendid ning konverentside korraldamine
                           
                        
               
                  350 000 EUR
               
            
                  
                              1.3.
                           
                           
                              Muud meetmed: Tervise- ja Tarbijaküsimuste Rakendusameti tegevustoetus
                           
                        
               
                  1 100 000 EUR
               
            
                  
                     KOKKU
                  
               
               
                  
                     16 100 000 EUR
                  
               
            1.2.   Hanked
      
      Eelarveliste vahendite kogusumma, mis on 2011. eelarveaastal hangeteks ette nähtud, on 15 000 000 EUR.
      1.2.1.   Koolitus: Välislepingud koolitusprogrammi täitmiseks
      
      ÕIGUSLIK ALUS
      Määruse (EÜ) nr 882/2004 artikkel 51 ja artikli 66 lõike 1 punkt b
      Direktiivi 2000/29/EÜ artikli 2 lõike 1 punkt i
      EELARVERIDA
      Eelarveread: 17.04.07.01 ja 17.04.04.01
      KAVANDATUD LEPINGUTE SOOVITUSLIK ARV JA LIIK
      Iga allpool osutatud tehnilise küsimuse kohta sõlmitakse üks või mitu konkreetset teenuslepingut. Hinnangute kohaselt sõlmitakse umbes 17 teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.
      VALDKONNAD, KUS LEPINGUD SÕLMITAKSE (VÕIMALUSE KORRAL)
      2011. aasta koolitustegevus hõlmab järgmisi valdkondi:
      
                  Tegevused
               
               
                  Summa eurodes
               
            
                  Toidu ja sööda kontrollimenetlused, mis põhinevad ohuanalüüsi ja kriitiliste kontrollpunktide (HACCP) meetodil; auditeerimismetoodika HACCP süsteemide rakendamise kontrollimiseks toidu- ja söödaettevõtetes;
               
               
                  2 000 000
               
            
                  Toiduhügieen ja kontroll: liha-, kala- ja piimatööstuses ning imikutoitu tootvates ettevõtetes
               
               
                  2 550 000
               
            
                  Loomade haiguste vältimine ja kontroll
               
               
                  1 300 000
               
            
                  Toiduga kokku puutuvad materjalid
               
               
                  600 000
               
            
                  Toidulisandite kasutamine ja kontroll
               
               
                  975 000
               
            
                  Veterinaarravimite kasutamine ja kontroll
               
               
                  975 000
               
            
                  Riskihindamine
               
               
                  700 000
               
            
                  Situatsiooniplaneerimine ja haiguste tõrje
               
               
                  400 000
               
            
                  Toiduainete testimine
               
               
                  1 500 000
               
            
                  Söödaalased õigusnormid (erilist tähelepanu tuleb pöörata söödahügieenile)
               
               
                  700 000
               
            
                  Taimekaitsevahendid
               
               
                  900 000
               
            
                  Muud loomade tervishoiu ja heaolu ning taimetervise ja toiduohutuse valdkonna küsimused, koostöö liikmesriikides tegutsevate toiduohutusalase koolitusega tegelevate rahvusvaheliste organisatsioonidega ning uuringud
               
               
                  1 050 000
               
            
                  
                     Vahesumma A
                  
               
               
                  
                     13 650 000
                  
               
            
                  Taimetervisekontroll
               
               
                  1 000 000
               
            
                  
                     Vahesumma B
                  
               
               
                  
                     1 000 000
                  
               
            
                  
                     KOKKU A + B
                  
               
               
                  
                     14 650 000
                  
               
            RAKENDAMINE
      14 400 000 EUR läheb komisjoni otsusega 2008/544/EÜ loodud Tervise- ja Tarbijaküsimuste Rakendusameti kasutusse määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 250 000 EUR kasutab komisjon uuringute rahastamiseks.
      HANKEMENETLUSE ALUSTAMISE SOOVITUSLIK AJAKAVA
      Ajavahemikus aprillist juunini, et lepingud saaks sõlmida 2011. aastal.
      PAKKUMISMENETLUSE SOOVITUSLIK SUMMA
      14 650 000 EUR.
      1.2.2.   Koolitus: Infotehnoloogiaseadmed, -vahendid ja -tugi, reklaammaterjalid, andmekandjad ja teavitusvahendid ning konverentside korraldamine
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17.01.04.05
      KAVANDATUD LEPINGUTE SOOVITUSLIK ARV JA LIIK
      Hinnangute kohaselt sõlmitakse umbes 3 teenuslepingut.
      VALDKONNAD, KUS LEPINGUD SÕLMITAKSE (VÕIMALUSE KORRAL)
      Sellelt eelarverealt rahastatakse meetmeid, mille eesmärk on koolitusprogrammide korraldamine, IT-seadmete ja e-õppe vahendite, reklaammaterjalide, andmekandjate ja teavitusvahendite hankimine ning konverentside korraldamine.
      RAKENDAMINE
      Meetmed viib ellu DG SANCO otse.
      HANKEMENETLUSE ALUSTAMISE SOOVITUSLIK AJAKAVA
      Ajavahemikus aprillist oktoobrini.
      PAKKUMISMENETLUSE SOOVITUSLIK SUMMA
      350 000 EUR.
      1.3.   Muud meetmed: Tervise- ja Tarbijaküsimuste Rakendusameti tegevustoetus
      
      ÕIGUSLIK ALUS
      Nõukogu määrus (EÜ) nr 58/2003, eriti artikli 12 lõige 3.
      EELARVERIDA
      Eelarverida: 17.01.04.31
      SUMMA
      1 100 000 EUR
      RAKENDUSMEETME KIRJELDUS JA EESMÄRK
      Sellelt eelarverealt rahastatakse rakendusameti tegevustoetust aastaks 2011 seoses programmidega finantsperspektiivi rubriigi 2 all. Eelarverealt 17.01.04.31 rahastatakse rakendusameti 2011. aasta tegevustoetust seoses programmiga „Parem koolitus ohutuma toidu nimel”. Vastavalt nõukogu määruse (EÜ) nr 58/2003 artikli 12 lõikele 3 võetakse tegevustoetus liidu nendeks programmideks ettenähtud assigneeringutest, mida juhib rakendusamet. 2011. aasta eelarves on rakendusameti toetuseks loodud kaks eraldi eelarverida: üks finantsperspektiivi rubriigi 2 programmide ja teine rubriigi 3b programmide tarbeks.